b'\n_START_ARTICLE_\nAirborne\n_START_SECTION_\nHahmon tausta\n_START_PARAGRAPH_\nFranklin E. Talltree syntyi Navajojen reservaatissa, Arizonassa rikkaaseen perheeseen, jotka ty\xc3\xb6skenteliv\xc3\xa4t \xc3\xb6ljytuotannossa. Vanhemmat antoivat vanhimman pojan ottaa laskuvarjohyppytunteja, jotka saivat h\xc3\xa4net entist\xc3\xa4 enemm\xc3\xa4n rakastamaan ilmassa olemista. Sittemmin Talltree opiskeli lakia collegessa ja liittyi koulun j\xc3\xa4lkeen armeijaan Fort Benningiin, jossa h\xc3\xa4n valitsi ilmakuljetusharjoituksen. Valmistumisen j\xc3\xa4lkeen Talltree liittyi G.I. Joen joukkoihin, jossa h\xc3\xa4n sai koodinimekseen Airborne. H\xc3\xa4n on sotilasarvoltaan v\xc3\xa4\xc3\xa4peli.\n_START_SECTION_\nSarjakuva\n_START_PARAGRAPH_\nAirborne esiintyi ensimm\xc3\xa4isen kerran sarjakuvana vuonna 1983 G.I. Joe: A Real American Hero -sarjakuvalehden numerossa 11. H\xc3\xa4n oli G.I. Joen joukoissa, jotka estiv\xc3\xa4t Cobra-j\xc3\xa4rjest\xc3\xb6\xc3\xa4 saastuttamasta Alaskan putkistoa. Airborne j\xc3\xa4rjesti harhautuksen, jonka avulla Snake Eyes sai ammuttua kaksi Cobran Viperliidokkia RPG kantoraketilla. My\xc3\xb6hemmin Airborne sai taisteluparikseen Spiritin, jotka turvasivat Snake Eyesin selustan. Airborne toimi sarjakuvan aikana useimmiten my\xc3\xb6s kanssalent\xc3\xa4j\xc3\xa4n\xc3\xa4 muun muassa Wild Billin ja Tomahawkin kanssa.\n_START_SECTION_\nG.I. Joe: A Real American Hero\n_START_PARAGRAPH_\nPeter Cullen \xc3\xa4\xc3\xa4nin\xc3\xa4ytteli Airbornea vuonna 1983 animaatiosarjassa G.I. Joe: A Real American Hero._NEWLINE_Airbornella oli suurimmaksi osaksi taustarooleja l\xc3\xa4pi sarjan. H\xc3\xa4n puolusti muun muassa G.I. Joen tukikohtaa Majur Bluddin hy\xc3\xb6k\xc3\xa4tess\xc3\xa4 kesken Skystriker XP-14F h\xc3\xa4vitt\xc3\xa4j\xc3\xa4n koelennon. Lis\xc3\xa4ksi Airborne antoi ilmatukea Big Lift operaation aikana.\n_START_SECTION_\nAction Force\n_START_PARAGRAPH_\nPeter Cullen \xc3\xa4\xc3\xa4nin\xc3\xa4ytteli Airbornea vuosina 1985-1986 animaatiosarjassa Action Force._NEWLINE_Airbornella oli muutama vieraileva rooli sarjan aikana. H\xc3\xa4n muun muassa l\xc3\xa4hti pelastamaan Flashin kanssa Easter saarelle pelastamaan havaijilaista tytt\xc3\xb6\xc3\xa4, jonka Cobran joukot olivat siepanneet. Samaan aikaan Airbornen veli Tommy oli my\xc3\xb6s siepattu. Kaksikko l\xc3\xb6ysi toisensa psyykkisen yhteyden ansiosta ja onnistuivat my\xc3\xb6s pelastamaan siepatyn tyt\xc3\xb6n.\n_START_SECTION_\nG.I. Joe: Resolute\n_START_PARAGRAPH_\nAirbornella oli mykk\xc3\xa4 cameo-rooli vuoden 2009 animaatiosarjassa G.I. Joe: Resolute. Se auttoi Ripcordin kanssa lentokoneessa varustamaan Dukea ja Scarlettia laskuvarjohyppy varusteiden kanssa. Kaksikko oli matkalla Cobran Omskin tukikohtaan.'